מאט די אנג'לו

מריו אנג'לו קונסטנטינו (באנגלית: Mario Angelo Constantinou); נולד ב-1 במאי 1987 הידוע בשם הבמה מאט די אנג'לו. הוא שחקן וזמר בריטי. תפקידו הידוע ביותר הוא בדמות דין ויקס באופרת הסבון של ה-BBC "איסטאנדרס". עוד כיכב בתפקיד שון קנדי בסדרת הטלוויזיה "הנוכלים". די אנג'לו נולד בלונדון להורים ממוצא יווני ואירי. הוא למד בבית הספר סאות'גייט, והחל ללמוד משחק, שירה ומחול בבית הספר בודן סטודיוס (אנפילד/ברנט). אחר כך למד בבית הספר לתיאטרון של סילביה יאנג. הוא החל ללמוד אמנות הבמה ב-BTEC אבל לא סיים את הלימודים. התפקיד הראשון של די אנג'לו היה בדמות רובי בסדרת הטלוויזיה "Harbour Lights" בפרק "Rites of Passage" ששודר ב-28 במאי 2000. ב-2004 שיחק בתפקיד פליקס בסדרה הקומית מוזיקלית "I Dream" של ערוץ CBBC. בהמשך הופיע בתוכנית לילדים "Smile". ב-2006 שיחק בסרט "Telling Lies". באותה שנה לוהק לתפקיד המוכר ביותר שלו דינו ויקס באופרת הסבון הפופולרית של ה-BBC "איסטאנדרס", בה הופיע לראשונה ב-2 בינואר 2005. הוא שמע שקיבל את התפקיד כשעבד בחנות נעליים. ב-18 באוגוסט 2007 פורסם שדי אנג'לו עוזב את הסדרה בעקבות פיל דניאלס (שגילם את אביו קווין ויקס). הופעתו האחרונה על המסך ב"איסטאנדרס" הייתה ב-7 בפברואר 2008. די אנג'לו הופיע בפרסומות טלוויזיה ועסק בדוגמנות. הוא השתתף כאורח בתוכניות טלוויזיה שונות כגון "המופע של פול או'גריידי", תוכניות הבישול "Saturday Kitchen" ו-"Ready Steady Cook", השעשועונים "Hole in the Wall", "החוליה החלשה" ו-"Alan Carr's Celebrity Ding Dong" ותוכנית הבידור "The Sunday Night Project". מ-11 בדצמבר 2008 עד 31 בינואר 2009 שיחק די אנג'לו בתפקיד האל במחזה "שלל" בתיאטרון טריסייקל שבצפון לונדון, ובין 3 ל-7 בפברואר בתיאטרון רויאל בניוקאסל. ב-2009 החל די אנג'לו לגלם את שון בעונה החמישית של סדרת הלהיט "הנוכלים" של ערוץ BBC One, ושיחק בתפקיד זה עד העונה השמינית. הוא שיחק בתפקיד פיץ קריינר במחזה אודיו של "דוקטור הו" בשם "The Company of Friends". באפריל 2012 פורסם שדי אנג'לו לוהק להופיע במותחן הפשע הבריטי "Two Days in the Smoke" לצדם של סטיבן מרקוס, אלן פורד, לילי בורדן ושל וליבור טופיק. באפריל 2014 חזר די אנג'לו להופיע ב"איסטאנדרס" ולגלם את דמותו של דין ויקס. באוקטובר 2015 פורסם שהוא שוב עוזב את הסדרה. הפרק האחרון בהשתתפותו שודר ב-5 בפברואר 2016. ב-2016 השתתף די אנג'לו בעונה השנייה של הסדרה "שקרים פשוטים". צילומי הסדרה החלו ב-21 במרץ 2016 בקארדיף שבוויילס. ב-2007 השתתף די אנגלו בעונה החמישית של תחרות הריקודים "Strictly Come Dancing", והיה בן זוגה של הרקדנית פלביה קאקייס (Flavia Cacace). השניים סיימו את התחרות במקום שני והפסידו לאלישה דיקסון ומתיו קטלר. השניים השתתפו בתחרות ספיישל חג המולד של 2007 והגיעו למקום השלישי. בני הזוג הופיעו יחד גם בסיבוב הופעות של התוכנית "Strictly Come Dancing" בין ינואר לפברואר 2008, וזכו במספר הגבוה ביותר של תחרויות. בסך הכל הגיעו 16 פעמים למקום הראשון ו-10 פעמים למקום השני. מאט די אנג'לו, ברשת החברתית אקס (טוויטר) מאט די אנג'לו, במסד הנתונים הקולנועיים IMDb (באנגלית) מאט די אנג'לו, במסד הנתונים הקולנועיים KinoPoisk (ברוסית) מאט די אנג'לו, באתר MusicBrainz (באנגלית) "Matt Di Angelo". Internet Movie Database. נבדק ב-5 ביוני 2008. 1st May 1987, London, UK {{cite web}}: (עזרה) McCaffrey, Julie (5 בינואר 2008). "Matt di Angelo exclusive". Daily Mirror. נבדק ב-6 באוקטובר 2015. {{cite news}}: (עזרה) "Hustle: Episode 1". נבדק ב-11 בינואר 2009. {{cite web}}: (עזרה) Paton, Maureen (2 בינואר 2010). "In a taxi with... Matt Di Angelo". Daily Mail. נבדק ב-24 באוקטובר 2015. {{cite news}}: (עזרה) "Leaving Enders is a shock" MyParkMag.co.uk, 29 August 2007 Wilcock, Jessica. (23 April 2012) Matt Di Angelo to star in Two Days In The Smoke | News | Screen. Screendaily.com. Retrieved on 20 June 2012. Deano to return from Down Under. Fletcher, Harry (22 באוקטובר 2015). "EastEnders star Matt Di Angelo is leaving his role as Dean Wicks". Digital Spy. נבדק ב-24 באוקטובר 2015. {{cite web}}: (עזרה) "BBC - Stellar cast announced for second series of hit BBC drama Ordinary Lies - Media Centre". "Previous Winners". Strictly Come Dancing Live!. אורכב מ-המקור ב-21 במרץ 2008. נבדק ב-16 באפריל 2008. {{cite web}}: (עזרה)